CELEX: 62009FN0060
Language: lt
Date: 2009-06-24 00:00:00
Title: Byla F-60/09: 2009 m. birželio 24 d. pareikštas ieškinys byloje Birkhoff prieš Komisiją

29.8.2009   
            
            
               LT
            
            
               Europos Sąjungos oficialusis leidinys
            
            
               C 205/50
            
         2009 m. birželio 24 d. pareikštas ieškinys byloje Birkhoff prieš Komisiją
   
   (Byla F-60/09)
   2009/C 205/92
   Proceso kalba: italų
   
      Šalys
   
   
      Ieškovas: Gerhard Birkhoff (Veitnau, Vokietija), atstovaujamas advokato C. Inzillo
   
      Atsakovė: Europos Bendrijų Komisija
   
      Ginčo dalykas bei aprašymas
   
   Sprendimo atmesti ieškovo prašymą, kuriuo jis siekė, kad taikant Pareigūnų tarnybos nuostatų VII priedo 2 straipsnio 5 dalį būtų pratęstas išmokos už išlaikomą dukterį mokėjimas nuo 2009 m. sausio 1 d., panaikinimas ir Komisijos įpareigojimas sumokėti sumas, mokėtinas pagal šią nuostatą nuo 2009 m. sausio 1 dienos.
   
      Ieškovo reikalavimai
   
   
               —
            
            
               Pripažinti, kad 2009 m. balandžio 2 d. Paskyrimų tarnybos sprendimas yra neteisėtas, ir atitinkamai jį panaikinti tiek, kiek jis neteisėtas ir akivaizdžiai teisiškai ir faktiškai nepagrįstas, o taip pat panaikinti bet kokius prieš šį sprendimą priimtus susijusius aktus ir (arba) sprendimus, konkrečiai — 2008 m. lapkričio 14 d. PMO4 priimtą sprendimą.
            
         
               —
            
            
               Priteisti iš Komisijos sumokėti visas sumas, kurių ji ieškovui nemokėjo nuo 2009 m. sausio 1 d., atsižvelgiant į indeksaciją ir kartu su palūkanomis.
            
         
               —
            
            
               Priteisti iš atsakovės bylinėjimosi išlaidas.